Aber säg! Was kann ma do dagäga macha? Du bisch hüt jo au truurig und da Grund könnt an ähnlicha sii??!!  I gib Diar völlig rächt! Ab am nöchschta Johr müend miar probiara üs meh könna z'gseh! Jo, i bin Diiner Meinig! 4 Wocha sind schu verdammt lang! Au für mii viil zu lang! Da 3Wuchaabstand isch  scho erträglicher. Und alles was no kürzer wär, wär natürlich no viil besser. Ganz ehrlich gsait, wür i jo am liabschta immer in Diinera Nöchi sii,  aber genau das tüamer wohl beidi  verdränga, weil miar beidi genau wüssend, dass das zur Ziit nit möglich wird sii und's wohrschiinlich no lang könnti goh, bis das wohr könnti werda? A Quella für's truurig sii?? Sichder mängsmol  au! Miar sägend zwar schu immer wieder, dass miar üseri gemeinsami Ufgab, jetz in dr aktuella Situation zerscht müand lösa, um gäg dia 100% z'koh. Alles andera hämer jo vertrauigsvoll uffageh!  Doch aso eifach isch as halt nit immer. Du mit Diina ziitwiiliga  Zuakunftsängscht und ii mit miiner ziitwiiliga Truurigkeit sind jo dütlichi Zeicha davo!  As wird üs wohrschiinlich nüt ander bliiba, als Vertraua z'gwünna (und z'ha) in üseri Füharer und Seelafamilia und um Geduld, Kraft und Usduur z'bitta, damit miar könnt wachsa an üsera wunder-  schöna Liabi und anander immer nöcher koh, in dr Freud und im Leid!